open-index/open-wikipedia-markdown huggingface dataset:
Per Lennart Aae

**Per Lennart Aae** (sündinud 1940 Stockholmis) on Saksamaa poliitik, Saksamaa Rahvusdemokraatliku Partei majandusekspert ja teadustööringi juht.
Gitte Aaen

**Gitte Aaen** (sündinud 7. novembril 1981 Frederikshavnis) on taani endine käsipallur. 

Aastatel 2003–2010 kuulus ta Taani käsipallikoondisesse.

## Klubid
*1999–2001 Frederikshavn fI
*2001–2006 FOX Team Nord
*2006–2010 Viborg HK
*2010 FC Midtjylland
*2010–2012 Randers HK
Godsmack

**Godsmack** on USA *[[heavy metal]]* bänd, mis moodustati Massachusettsis Lawrence'is aastal 1995.

## Albumid
* "Godsmack"" (1998)
* "Awake" (2000)
* "Faceless" (2003)
* "IV" (2006)
* "The Oracle" (2010)
* "1000hp" (2014)
*"When Legends Rise" (2018)

## Bändi liikmed
*Sully Erna – vokaal, kitarr, trummid, löökpillid, klahvpillid, suupill (1995-tänaseni)
*Robbie Merrill – basskitarr (1995. aastast)
*Tony Rombola – kitarr, taustalaul (1996. aastast)
*Shannon Larkin – trummid, löökpillid (2002. aastast)

;Endised liikmed
* Lee Richards – kitarr (1995–1996)
* Tommy Stewart – trummid,  (1995–1996, 1998–2002)
* Joe D'Arco – trummid (1996–1998)
Johann Friedrich Schulinus

**Johann Friedrich Schulinus** (23. detsember 1740/3. jaanuar 1741 Ruhja – 18. veebruar/1. märts 1798 Pärnu) oli Eesti vaimulik.

Ta õppis Riia lütseumis. Usuteadust õppis ta (immatrikuleeriti 12. novembril 1760) Kieli ülikoolis, (immatrikuleeriti 30. aprillil 1762) Jena ülikoolis, Halle ülikoolis ja (immatrikuleeriti 1766) Kopenhaageni Ülikoolis. Ordineeriti 27. detsembril 1769/7. jaanuaril 1770 õpetajaks.

Ta oli aastatel 1770–1775 Pärnu Eliisabeti koguduse adjunktõpetaja, aastatel 1775–1798 oli ta  Pärnu Eliisabeti eesti koguduse pastor.

## Isiklikku
Tema isa Carl Vollrath Schulinus oli Ruhja Bertholdi koguduse õpetaja, vanaisa Johann Friedrich Buchmann oli Lazdona ja Ruhja koguduste õpetaja. Vend, Paul Vollrath Schulinus (1711–1805) oli Venemaa keisririigi sõjaväelane (polkovnik) ja poeg, Carl Friedrich von Schulinus (1794–1870) oli Kodijärve mõisnik.

## Viited

## Välislingid
*
Vastavushindamine

**Vastavushindamine** (inglise *conformity assessment*, *evaluation of conformity*) on menetlus, mille eesmärk on teha kindlaks toote või kvaliteedisüsteemi vastavus nõuetele. 

Sageli kasutatavad vastavushindamise protseduurid on proovivõtt, katsetamine ja inspekteerimine; hindamine, tõendamine ja vastavuse kinnitamine (sertifitseerimine); akrediteerimine ja heakskiitmine kui ka nende kombinatsioonid. 

## Vaata ka
*Kvaliteedijuhtimine

## Viited
Ludvigs Adamovičs

**Ludvigs Ernests Adamovičs** (23. september 1884 Dundaga – 19. august 1943 Solikamsk) oli läti vaimulik ja kirikuloolane, haridusminister aastatel 1934–1935.

Adamovičs õppis teoloogiat Tartu Ülikoolis. Kuulus korporatsiooni Lettonia.

1920. aastast oli ta Läti Ülikooli usuteaduskonna dotsent ja hiljem ka dekaan. Pärast Nõukogude okupatsiooni algust Läti Ülikooli usuteaduskond likvideeriti ja Adamovičs vallandati. 14. juunil 1941 küüditati ta Venemaale Ussollagi ja mõisteti surma.

## Tunnustus
*Kolme Tähe ordeni 2. järk

## Välislingid
*Ludvigs Adamovičs Läti haridus- ja teadusministeeriumi kodulehel
Palupera vald (Otepää kihelkond)

**Palupera vald** (saksa keeles *Gemeinde Palloper*) oli vald Otepää kihelkonnas Tartumaal. Vallamaja asus Miti külas.

Vald loodi 1866. aastal.

1939. aasta valdade reformi käigus arvati Palupera valla Kure, Kähri, Koorvere, Meegaste, Vaela, Rebaste ja Albi külad ning osa Kundse ja Vanamõisa piirkondadest uue Aakre valla koosseisu. Atramõisa, Soe ja Miti külad, Palupera asunduse ja Palu veski maa-alad ning Palupera vallamaja ümbruse maa-ala kuni Palupera metsavahikoha, Kriska ja Oinamäe taludeni, viimased kaasa arvatud, läks Rõngu valla koosseisu.

Palupera vallas on sündinud kirjanik Mats Traat, sõjaväelane Karl Parts ja pedagoog Heino Mägi. 

## Viited
Palmse vald (Kadrina kihelkond)

**Palmse vald** (saksa keeles *Palms*) oli vald Kadrina kihelkonnas Virumaal. Vallamaja asus tänapäeva Koljaku küla aladel.

Vald loodi 1866. aastal. 1893 liideti kokku Palmse ja Sagadi vallad – uueks nimeks sai Palmse vald.

1939. aasta valdade reformi käigus arvati Palmse valla Viitna küla Aaspere valla koosseisu, Joaveski vabriku piirkond Kõnnu valla koosseisu ja Sagadi metsandiku kvartaalide nr. 54–57 ja 65–67 maa-alad Vihula valla koosseisu. Ülejäänud valla alad jäid uude Palmse valda.

## Viited
FN P90

**FN P90** ehk **FN Project 1990** on püstolkuulipilduja (täpsemalt enesekaitserelv; PDW), mille väljatöötaja ja tootja on Belgia relvatehas Fabrique National de Herstal (FN). 

Relv disainiti üheskoos FN 5,7×28 mm laskemoona ja FN Five-seveN püstoliga, mis olid ühise pakkumisena mõeldud vastama NATO soovile asendada liikmesriikide 9×19 mm parabellumi laskemoona kasutavad tulirelvad efektiivsematega. Arendustöö algas 1986. aastal ja relv läks tootmisse aastal 1990, millele viitab arv 90 relva nimetuses. 1993. aastal kaasajastati relva ja 5,7x28 mm laskemoona täiendavalt vastavalt NATO nõuetele kuulivestide läbistamise suhtes ja samal ajal tuli turule ka sama laskemoona kasutav Five-seveN püstol.

## Vaata ka
* Heckler & Koch MP7
* FN Five-seveN

## Viited

## Kirjandus
* Díez, Octavio (2000). *Armament and Technology: Handguns*. Barcelona: Lema Publications, S.L. ISBN 9788484630135.
* Francotte, Auguste; Gaier, Claude; Karlshausen, Robert [toim.] (2008). *Ars Mechanica – The Ultimate FN Book*. Vottem: Herstal Group. ISBN 9782874158773.
* Jones, Richard D.; Ness, Leland S., [toim.] (2009). *Jane's Infantry Weapons 2009/2010* (35th ed.). Coulsdon: Jane's Information Group. ISBN 9780710628695.
* Miller, David (2001). *The Illustrated Directory of 20th Century Guns*. London: Salamander Books Ltd. ISBN 9781840652451.

## Välislingid
* 
* P90 FN Herstali kodulehel (inglise keeles)
FN FAL

**FN FAL** (prantsuskeelsest väljendist *fusil automatique léger* 'kergautomaatrelv') on automaatrelv, mida toodab alates 1953. aastast Belgia relvatehas Fabrique National de Herstal (FN). See kasutab NATO 7,62×51mm padrunit.

FN FAL võeti see kasutusele enamikus NATO maades, välja arvatud Portugalis, Itaalias, Prantsusmaal, Taanis ja Norras. Taani ja Norra jätkasid USA teise maailmasõja aegse poolautomaatvintpüssi M1 Garand kasutamist kuni Heckler & Koch G3 automaadi kasutuselevõtuni (Norras 1964, Taanis 1975); USA ja Itaalia arendasid M1 Garandist välja automaatversioonid – M14 ja Beretta BM-59, ning Prantsusmaal jätkati poolautomaatse vintpüssi MAS-49 kasutamist kuni FAMAS automaadi kasutuselevõtuni 1980. aastatel.

Suurbritannia lõi relvast oma versiooni – L1A1 SLR (*Self Loading Rifle* ehk iselaaduv vintpüss). Toona kasutati riigis veel vanu inglise ühikuid, samas kui FAL oli disainitud SI-ühikutega. Ka teised Rahvaste Ühenduse riigid võtsid kasutusele just selle versiooni. Erinevalt Belgia FAList oli see aga välja töötatud poolautomaatrelvana, kuigi eksisteeris ka raskema rauaga automaatversioon L2A1, mida aga kasutati kergekuulipildujana. Seda varianti kasutasid ainult Austraalia ja Kanada. Tänaseks on Rahvaste Ühenduse maades L1A1 suuresti maha kantud: Kanada võttis 1984. aastal kasutusele C7-variandi USA M16-automaadist, Suurbritannia võttis 1987. aastal kasutusele SA80/L85 ning Austraalia ja Uus-Meremaa läksid 1988. aastal üle Steyr AUGile.
Tallinna Arve- ja Plaanindustehnikum

**Tallinna Arve- ja Plaanindustehnikum** oli majandusalane kutsekool Tallinnas.

Ametikool moodustati 1944. aastal *Tallinna I Majandustehnikumina*, Tallinna Tütarlaste Kommertskooli ja Tallinna Tütarlaste Kaubanduskooli baasil. 1. juulist 1945 nimetati tehnikum *Tallinna Arve- ja Plaanindustehnikum*iks.

Tehnikumis valmistati ette kaubandusliku ja tööstusliku raamatupidamise, tööstus- ja toidukaupade tundmise, tööstusettevõtete planeerimise ja muude erialade spetsialiste.

Tallinna Arve- ja Plaanindustehnikumi õppekavades olid erialad: a) tööstuslik raamatupidamine; b) tööstusettevõtete plaanimine; c) statistika. 

Õppeaja kestus tehnikumi päevases (täisajalistes) osakondades oli neli aastat, õhtustes (osaajalistes) osakondades enamalt jaolt aga viis aastat.
 
Tehnikum liideti 1954. aastal Tallinna Kergetööstustehnikumiga.
## Viited

## Välislingid
*Tallinna Majanduskooli ajalugu
Sernuri rajoon

**Sernuri rajoon** on 2. järgu haldusüksus Venemaal Mari Elis. Piirneb põhjas Kirovi oblastiga.

Rajoon jaguneb 1 linna- ja 8 külaasunduseks (*сельское поселение*).

Venemaa 2010. aasta rahvaloenduse andmetel oli Sernuri rajooni elanikest marisid 77,07%, venelasi 21,54% ja tatarlasi 0,81%.

## Viited

## Välislingid
* http://portal.mari.ru/sernur/
Akani keel

**Akani keel** (varem ka **ašanti keel**) on Lääne-Aafrikas Ghanas ja Elevandiluurannikul räägitav kvaa keel. Sageli käsitletakse akani keelt keelte rühmana, eristades akani keelest kitsamas mõttes tvii ja fanti keelt.

2004. aastal hinnati kõnelejate koguarvu 9,8 miljonile.

Akani keelele on iseloomulik ulatuslik palatalisatsioon, vokaalharmoonia ja toonikaskaadid.

## Tähestik

Aa Bb (Cc) Dd Ee Ɛɛ Ff Gg Hh Ii (Jj) Kk Ll Mm Nn Oo Ɔɔ Pp Rr Ss Tt Uu (Vv) Ww Yy Zz

Sulgudes olevaid tähti kasutatakse vaid võõrsõnades.

## Välislingid

* Journal of West African Languages: Akan
* Kasahorow Akan Dictionary
* Akani tähestik
* USA Foreign Service Institute Twi basic course
Di-tert-butüüldikarbonaat

**Di-''tert''-butüüldikarbonaat** (molekulvalem C10H18O5, lühend Boc2O) on orgaanilises sünteesis tihti kasutatav reagent. Oluline kasutusala on aminorühma blokeerimine, sellele kaitserühma sisseviimine. 

Di-*tert*-butüüldikarbonaat on kaubandusvõrgu kaudu kättesaadav suhteliselt odav reagent. See on värvitu tahke aine, vees lahustumatu, kuid lahustub enamuses orgaanilistes solventides, sulamistemperatuur 22–24 °C, keemistemperatuur 56–57 °C vaakuumis 0,5 mmHg. 

Di-*tert*-butüüldikarbonaat ühineb amiinide lämmastikuaatomile ja moodustab N-*tert*-butoksükarbonüül derivaadi, mida lühidalt tähistatakse *t*-BOC (ka BOC või Boc) derivaat. **Boc-derivaadid** ei astu amiinidele iseloomulikesse reaktsioonidesse, s.t aminorühm on blokeeritud. 

Amiini Boc-derivaadi võib saada vesikeskkonnas kasutades di-tert-butüüldikarbonaati aluse (näiteks naatriumbikarbonaat) juuresolekul:
::R-NH2 + Boc2O → R-NH-Boc
Boc-rühma saab „maha võtta”, s.t aminorühma taastada tugeva happe toimel.
## Vaata ka
*Kaitserühm
Ömer Lütfi Akad

**Ömer Lütfi Akad** (2. september 1916 İstanbul – 19. november 2011 İstanbul) oli türgi filmilavastaja.

Akad õppis Galatasaray gümnaasiumis ja seejärel rahandust Istanbuli majanduskõrgkoolis.

1948–1974 lavastas ta mitukümmend mängufilmi. 

Hiljem oli ta Mimar Sinani kunstiülikooli õppejõud. 

## Filmograafia
Heuvellandi vald

**Heuvelland** on peamiselt hollandikeelse elanikkonnaga vald Belgias Flandria piirkonnas Lääne-Flandria provintsis Ieperi haldusringkonnas.

Heuvellandi (*heuvel* tähendab tõlkes mäge, *land* maad) kõrgeim mägi on Kemmelberg (156&nbsp;m).

## Asulad
Heuvelland jaguneb järgmisteks osavaldadeks ja asulateks:


Kemmel - Het Labyrint 1.jpg|Kemmel
Kemmel - De Warande 1.jpg|Kemmel
Dranouter - Sint-Jan-Baptistkerk 1.jpg|Dranouter
Loker - Sint-Petruskerk 1.jpg|Loker
Loker, Heuvelland, Flanders.jpg|Loker
De Klijte - Onze-Lieve-Vrouwkerk 1.jpg|De Klijte
Nieuwkerke - Onze-Lieve-Vrouwkerk 1.jpg|Nieuwkerke
Wijtschate - Sint-Medarduskerk 1.jpg|Wijtschate


## Viited

## Välislingid

* Koduleht (hollandi, prantsuse ja inglise keeles)
* Site du Westhoek (hollandi keeles)
Gerard Aafjes

**Gerard Aafjes** (sündinud 27. jaanuaril 1985 Mijdrechtis) on endine hollandi jalgpallur, kaitsja.

Hooajal võitis 2011/2012 klubi PEC Zwolle koosseisus Hollandi esiliiga. Ta mängis klubikarjääri jooksul ka Hollandi klubides FC Volendam ja MVV Maastricht, Šotimaa klubis Falkirk ja Taani klubis Vejle.
Gistel

**Gistel** on hollandikeelne vald Belgias Flandria piirkonnas Lääne-Flandria provintsis Oostende haldusringkonnas.

Gisteli pindala on 42,25 km². 2012 elas Gistelis 11 813 inimest, mis teeb rahvastiku keskmiseks tiheduseks 280 in/km². 7. jaanuari 2005 seisuga oli Gisteli elanike seas välismaalasi 9‰.

1971 ühendati Gisteliga Moere ja Zevekote vald ning 1977 Snaaskerke. 1985 sai Gistel linnaõigused.

Gisteli elanike seas on kaks kuulsat jalgrattasportlast: Sylvére Maes, kes 1936 ja 1939 võitis Tour de France'i, ning 1996. aasta maailmameister Johan Museeuw.

## Asulad

Gistel jaguneb järgmisteks osavaldadeks ja asulateks:


Pilt:Church of Gistel.jpg|Gisteli Jumalaema kirik
Pilt:Gistel - Oostmolen met vier volle zeilen.jpg|Gisteli tuuleveski
Pilt:Kasteel van Moere Le bon Séjour - Moere - Gistel.jpg|Moere loss
Pilt:Zevekote - Onze-Lieve-Vrouwekerk.jpg|Zevekote Jumalaema kirik


## Sõpruslinn

Gisteli sõpruslinn oli Saksamaal asuv Aulendiebach, mis alates 1972. aastast on Büdingeni linnaosa. Seal elas ligi 1000 inimest. Pärast Gisteli valla laienemist muutus nende elanike arv väga ebavõrdseks ja tänapäeval on Gisteli sõpruslinnaks enam kui 20 000 elanikuga Büdingen.

## Viited

## Välislingid

* Koduleht (hollandi keeles)
Sijtje Aafjes

**Sijtje Antje Agatha Aafjes** (22. august 1893 Amsterdam – 16. aprill 1972 Rotterdam) oli hollandi illustraator, akvarellist ja sulejoonistaja. 

Ta oli tuntud eelkõige lasteraamatute illustraatorina. Muu hulgas illustreeris ta Anna Sutoriuse raamatuid ning kavandas neile ka köited. 

Ta töötas lasteaiaõpetajana, õppis iseseisvalt joonistamist ning käis hiljem Rotterdami Kujutava Kunsti Akadeemias. 

## Kirjandus
*Saskia de Bodt, Jeroen Kapelle jt. *Prentenboeken. Ideologie en illustratie 1890-1950*, Amsterdam/Gent (Ludion) 2003, lk 230.
*M. Groot. *Vrouwen in de vormgeving 1880-1940*, Rotterdam 2007.

## Välislingid
*Teosed
*Sissekanne RKD-s
Wijtschate

**Wijtschate** on hollandikeelne osavald ja asula Belgias Flandria piirkonnas Lääne-Flandria provintsis Heuvellandi vallas.

## Välislingid
Christine Aaftink

**Christine Jacoba Aaftink** (sündinud 25. augustil 1966 Abcoudes) on hollandi endine kiiruisutaja. 

Ta tuli ajavahemikus 1987–1994 seitse korda Hollandi sprindimesitriks. Peale selle tuli ta seitse korda järjest Hollandi meistriks 500 m distantsiks ja viis korda 1000 m distantsil. Aastal 1990 sai ta maailmameistrivõistlustelt sprindis pronksmedali.
Cor Aaftink

**Cor Aaftink** (9. august 1934 Amsterdam – 1. jaanuar 2010 Heemstede) oli hollandi muusikaprodutsent ja laulusõnade kirjutaja.
Wulvergem

**Wulvergem** on hollandikeelne osavald ja küla Belgias Flandria piirkonnas Lääne-Flandria provintsis Heuvellandi vallas.

## Välislingid
Nieuwkerke

**Nieuwkerke** on hollandikeelne osavald ja asula Belgias Flandria piirkonnas Lääne-Flandria provintsis Heuvellandi vallas.

Enne 1977. aastat oli Nieuwkerke omaette vald.

## Välislingid
Multipleksimine

**Multipleksimine** (ingl *multiplexing*) on mitme signaali või teabevoo viimine sellisele kujule, et neid on võimalik edastada ühel edastuskanalil üheainsa liitsignaalina. Sellest liitsignaalist algsete signaalide taastamist nimetatakse demultipleksimiseks. 

Multipleksimist teostav seade või programm on multiplekser, demultipleksimist teostab demultiplekser.

Mitme andmevoo samaaegset edastamist ühe sidekanali kaudu nimetatakse sidetehnikas kanali tihendamiseks.

Telekommunikatsioonis seisneb multipleksimine signaalide edastamises ühes füüsilises kanalis mitme osakanali kaudu. Füüsiliseks kanaliks võib olla vask- või optiline kaabel või raadiosidekanal.

## Multipleksimise meetodid
Kasutusel on mitmeid multipleksimise viise, neist levinumad on järgmised:
* sagedusmultipleksimine ehk sagedusjaotusega multipleksimine (*Frequency-Division Multiplexing*, FDM) – edastuskanali sagedusvahemik jaotatakse mitmeks kitsamaks (seega väiksema läbilaskevõimega) sageduskanaliks, milles signaale edastatakse samaaegselt; kasutatakse näiteks analoogsignaalide puhul;
* aegmultipleksimine ehk ajajaotusega muultip leksimine  (ingl *Time-Division Multiplexing*, TDM) – andmejadad edastatakse kanali kogu laiuses järjestikku vahelduvate pakettidena (kaadritena); kasutatakse digitaalsignaalide puhul;
* lainepikkusjaotusega multipleksimine (*Wavelength-Division Multiplexing*, valguskaabli kius samaaegselt eri pikkusega valguslainete abil.

## Multipleksimine ja hulgipöördus
Seoses siin nimetatud multipleksimismeetoditega kõneldakse ka hulgipöördusest (*multiple access*),  nt  TDM ja TDMA (*Time-Division Multiple Access*), FDM ja FDMA (*Frequency-Division Multiple Access*). 

Multipleksimise korral toimub signaalide liitmine ja eraldamine enamasti riistvaraliselt (multiplekser – demultiplekser), hulgipöörduse korral aga tarkvaraliselt. Seega on  hulgipöörduse korral tegemist vastava multipleksimismeetodi digitaalse edasiarendusega.

Edastuskanali jagamise põhimõtted on aga nii multipleksimise kui ka hulgipöördse korral samad.

Hulgipöörduse mõistet kasutatakse sagedamini siis, kui on mitu saatja-vastuvõtja paari (näiteks mobiiltelefoni abonendid), mis jagavad raadiokanalit (nt  tugijaama või WiFi ruuteri  levialas). Siis kõneldakse üksnes hulgipöördusest  CDMA  (*Code-Division Multiple Access*).

## Vaata ka
*Multiplekser

## Viited
Eesti Lastefond

**SA Eesti Lastefond** (ELF) on 12. veebruaril 1988 rajatud sihtasutus, vanim järjepidevalt lastekaitsega tegelev organisatsioon Eestis.

Eesti Lastefondi eesmärk on arendada lastekaitset, kujundada Eestis lastesõbralik ühiskond ning aidata kaasa ÜRO lapse õiguste konventsiooni rakendamisele. Fondi juurest on saanud alguse mitmed teisedki lastekaitsega tegelevad mittetulundusühingud, näiteks puuetega laste vanemate ühendused, Eesti Logopeedide Liit ja Vanalinna Hariduskolleegium.

ELF-i juhib nõukogu, mille esimees on Põhja-Eesti Regionaalhaigla haiglate võrgustumise projektijuht Meelis Roosimägi. Fondi juhataja on Sirje Grossmann-Loot.

## Välislingid
* Eesti Lastefondi koduleht
Otto Harpe

**Otto Gottlieb Harpe** (1730 Tallinn – 10. jaanuar/21. jaanuar 1796 Kadrina) oli Eesti vaimulik.

Ta õppis usuteadust (immatrikuleeriti 26. septembril 1750) Göttingeni ülikoolis ja (immatrikuleeriti 18. juulil 1755) Helmstedti ülikoolis. Ordineeriti 20. oktoobril 1759 õpetajaks.

Ta oli aastatel 1759–1796 (kutsuti 2. augustil 1759) Kadrina Katariina koguduse õpetaja. 21. veebruarist 1778 oli ta Eestimaa ülemapellatsioonikohtu liige. Ta aitas kaasa vennastekoguduse tööle oma koguduses.

## Isiklikku
Tema vend Wilhelm Christian Harpe oli Tallinna Toomkoguduse õpetaja.

## Viited
Johannes Monrad Aagaard

**Johannes Monrad Aagaard** (29. aprill 1928 Horsens – 23. märts 2007) oli taani teoloog. 

Ta oli kooliinspektor Samuel Monrad Aagaardi ja Laura Katrine Nielsine Camilla Dueholmi poeg.

Ta sai 1967. aastal doktorikraadi väitekirjaga "Mission, Konfession, Kirche".   

Ta oli Århusi Ülikooli õppejõud (1959–1995 lektor ja dotsent, 1995–1998 misjoniteoloogia professor. Aastatel 1973–2003 oli ta Dialogcentreti esimees. 

Ta on kirjutanud raamatuid kristlusest ja religioossusest ning guruismist, joogast, reinkarnatsioonist jm. 

## Isiklikku
9. juulil 1954 abiellus ta Anna Marie Rasmusseniga. Neil sündisid lapsed Pernille (1958) ja Morten (1962).

## Välislingid
*Sissekanne Taani biograafilises leksikonis
Wakken

**Wakken** on hollandikeelne osavald ja asula Belgias Flandria piirkonnas Lääne-Flandria provintsis Dentergemi vallas.

Wakkeni lähistel suubub Leie jõkke Mandeli jõgi.

## Välislingid
Richard Mahl

**Richard Mahl** (28. august 1898 Orissaare, Saaremaa – 26. juuni 1964 Tallinn) oli eesti keemik, Tallinna Polütehnilise Instituudi rektor ja Eesti NSV riigitegelane, Eesti Teaduste Akadeemia liige (alates 1954).

## Elukäik
Ta õppis Kreenholmi vabrikukoolis, seejärel sai hariduse iseõppijana. 

Tema töökäik algas apteekriõpilasena Narvas ja jätkus 1915. aastal Petrogradis. Aastatel 1918–1923 töötas ta erakorralises komisjonis Petrogradis. Aastatel 1929–1930 töötas ta tehase Proletarii tsehhiülemana. 1930. aastal lõpetas ta Leningradi Polütehnilise Instituudi keemiainsenerina. 1937. aastal kaitses ta tehnikateaduste kandidaadi väitekirja; samal aastal sai ta ka dotsendiks. Aastatel 1933–1940 töötas ta Leningradi Riikliku Keraamika Teadusliku Uurimise Instituudis laborijuhatajana.

22. juulil 1940 nimetas president ta majandusministri asetäitjaks, kuigi R.Mahl oli NSV Liidu kodanik.  Aastatel 1940–1941 oli ta Tallinna Natsionaliseerimise Komitee aseesimees. Aastatel 1940–1941 töötas ta Eesti NSV Kergetööstuse Rahvakomissariaadi Tööstuslike Uurimiste Instituudi direktorina. Aastatel 1942–1944 töötas ta Altai krais Ehitusmaterjalide Tööstuse Valitsuse peainsenerina. Aastatel 1944–1948 töötas ta Eesti NSV Põlevkivi- ja Keemiatööstuse Ministeeriumi Teadusliku Uurimise Instituudis direktorina. Aastatel 1948–1951 oli ta Tallinna Polütehnilise Instituudi rektor. Aastatel 1951–1954 oli ta Eesti NSV Ministrite Nõukogu esimehe asetäitja. 

30. juunil 1954 valiti ta Eesti NSV Teaduste Akadeemia korrespondentliikmeks keemilise tehnoloogia alal. Aastatel 1954–1964 oli ta Teaduste Akadeemia Füüsika, Matemaatika ja Tehniliste Teaduste Osakonna akadeemik-sekretär 

Ta oli NLKP liige aastast 1919. Aastatel 1950–1952 oli ta Eesti NSV Poliitiliste ja Teadusalaste Teadmiste Levitamise Ühingu esimees. Aastatel 1950–1954 oli ta NSV Liidu III Ülemnõukogu saadik, aastatel 1952–1956 EKP Keskkomitee liige.

Ta on teinud uurimusi tulekindlate materjalide, eriti tulekindla keraamika alal.

Richard Mahl suri 1964. aastal ja maeti Tallinna Metsakalmistule.

## Tunnustus
* 1950 Tööpunalipu orden
* medal Vapruse eest Suures Isamaasõjas
* Eesti NSV Ülemnõukogu Presiidiumi aukirjad

## Viited
Moere

**Moere** on hollandikeelne osavald ja asula Belgias Flandria piirkonnas Lääne-Flandria provintsis Gisteli vallas.

## Välislingid
Wilhelm Christian Harpe

**Wilhelm Christian Harpe** (28. august 1723 Ulvi – 23. jaanuar 1767 Tallinn) oli Eesti vaimulik.

Ta õppis usuteadust (ei olnud immatrikuleeritud) Helmstedti ülikoolis ja (immatrikuleeriti 4. augustil 1741) Halle ülikoolis. Ordineeriti 30. aprillil 1749 õpetajaks.

Ta oli aastatel 1749–1756 Tallinna Toomkoguduse abiõpetaja, aastatel 1756–1767 oli ta sama koguduse ülemõpetaja. Samuti oli ta aastast 1756 Eestimaa konsistooriumi assessor. Ta aitas kaasa Tallinna toomkooli rüütliakadeemiaks reformimisel.

## Isiklikku
Ta oli kaks korda abielus. Tema esimese naise Catharina Elisabethi (neiuna Schornert) emapoolne vanaisa oli pastor Wrede. Tema teise naise Anna Dorothea isa oli Türi Püha Martini koguduse õpetaja Marcus Kelch. Tema vend Otto Gottlieb Harpe oli Kadrina Katariina koguduse õpetaja.

## Viited
Gullegem

**Gullegem** on hollandikeelne osavald ja asula Belgias Flandria piirkonnas Lääne-Flandria provintsis Wevelgemi vallas.

Enne valdade ühendamist 1977. aastal oli Gullegem omaette vald.

## Välislingid

* Koduleht (hollandi keeles)
Jabbeke

**Jabbeke** on hollandikeelne vald Belgias Flandria piirkonnas Lääne-Flandria provintsis Brugge haldusringkonnas.

Valla pindala on 53,76 km². Vallas elas 2012. aasta seisuga 13 813 inimest, mis teeb rahvastiku keskmiseks tiheduseks 257 in/km². 2005. aasta alguse seisuga oli valla elanikest välismaalasi 1,13%.

1940. ja 1950. aastatel oli Jabbeke autotööstuse jaoks tähtis, sest Jabbekest läbival maanteel asus nii-öelda etalonkilomeeter. Autotootjad tegid sellel kindlaks, millist kiirust on võimalik saavutada iga päev kasutataval maanteel. Seda kilomeetrit läbiti lendstardist ja igal automudelil oli "Jabbeke kiirusrekord", mis mõnel eksootilisel mudelil ulatus kuni 250 km/h. Autode kiirust mõõtis ja sertifitseeris Belgia Kuninglik Autoklubi.

## Asulad

Jabbeke jaguneb järgmisteks osavaldadeks ja asulateks:

 

Pilt:Jabbeke - Sint-Blasiuskerk 1.jpg|Jabbeke
Pilt:Stalhille - Sint-Jan-de-Doperkerk 2.jpg|Stalhille
Pilt:De Boeverie.JPG|Varsenare
Pilt:Varsenare - Sint-Mauritiuskerk 2.jpg|Varsenare
Pilt:Snellegem - Oosthof.jpg|Snellegem
Pilt:Zerkegem - Sint-Vedastuskerk 2.jpg|Zerkegem


## Viited

## Välislingid

* Koduleht (hollandi keeles)
Kuurne

**Kuurne** on hollandikeelne vald Belgias Flandria piirkonnas Lääne-Flandria provintsis Kortrijki haldusringkonnas.

## Asulad
Kuurne koosneb järgmistest asulatest:


Sint-Pieters - Sint-Pauluskerk 2.jpg|Sint-Pieter
Lisseweegs Vaartje R05.jpg|Sint-Pieter


## Sõpruslinnad
*  – Kuressaare (1998)
*  – Chiuza (1999)
*  – Cluj-Napoca (1999)
*  – Marcq-en-Baroeul (2009)

## Viited

## Välislingid

* Koduleht (hollandi keeles)
Aphrodite World Tour

**"Aphrodite World Tour"** oli Kylie Minogue'i kaheteistkümnes kontserditurnee. Turneega turundas ta oma albumit "Aphrodite". 

Turnee algas Herningis Taanis 19. veebruaril 2011 ja jõudis ka Eestisse 23. veebruaril. Turnee kandis pealkirja "Aphrodite: Les Folies Tour" Euroopas ja "Aphrodite Live" Aasias, Põhja-Ameerikas ja Aafrikas.

## Esitatud laulud
#"Aphrodite"
#"The One"
#"Wow"
#"Illusion"
#"I Believe in You"
#"Cupid Boy"
#"Spinning Around"
#"Get Outta My Way"
#"What Do I Have to Do?"
#"Everything Is Beautiful"
#"Slow"
#"Confide in Me"
#"Can't Get You Out of My Head"
#"In My Arms"
#"Looking for an Angel"
#"Closer"
#"There Must Be an Angel (Playing with My Heart)"
#"Love at First Sight" / "Can't Beat the Feeling"
#"If You Don't Love Me"
#"Better the Devil You Know"
#"Put Your Hands Up (If You Feel Love)"
#"On a Night Like This"
#"All the Lovers"

## Kontserditurnee kontserdid

## Välislingid

* Kylie Minogue'i ametlik koduleht
Huell Howser

**Huell Burnley Howser** (18. oktoober 1945 Gallatin, Tennessee – 7. jaanuar 2013 Palm Springs, California) oli Ameerika Ühendriikide televisiooniprodutsent ja näitleja.

## Välislingid
*
Pittem

**Pittem** on hollandikeelne vald Belgias Flandria piirkonnas Lääne-Flandria provintsis Tielti haldusringkonnas.

## Asulad
Pittem jaguneb kaheks osavallaks:

## Sõpruslinnad
*  – Shawnee  


Kerk van Egem - Pittem - Belgium.jpg|Egem
Oud Gemeentehuis - Pittem - België.jpg|Pittem
D'Hespe - Egem - Pittem - Belgium.jpg|Egem


## Viited

## Välislingid

* Koduleht (hollandi keeles)
Will Lee

**Will** (õieti **William**) **Lee** (6. august 1908 Brooklyn – 7. detsember 1982 New York) oli Ameerika Ühendriikide näitleja.

## Välislingid
*
Bob McGrath

**Bob McGrath** (sünninimi **Robert Emmet McGrath**; 13. juuni 1932 Ottawa, Illinois – 4. detsember 2022) oli Ameerika Ühendriikide näitleja.

## Välislingid
* Ametlik koduleht
*
Loretta Long

**Loretta Mae Long** (sünninimi **Loretta Mae Moore**; sündinud 4. oktoobril 1938 Paw Paw's Michiganis) on Ameerika Ühendriikide näitleja ja laulja.

## Välislingid
*
Arvusüsteem

**Arvusüsteem** ehk **numeratsioonisüsteem** on võtete ja sümbolite kogum, mis võimaldab arve ühesel viisil nimetada ja tähistada.

Tuntumad arvusüsteemid on positsioonilised arvusüsteemid (sealhulgas kümnendsüsteem) ja Rooma numbrid.

## Viited
Valiin

**Valiin** (lühend **Val** või **V**) on üks kahekümnest α-aminohappest. Valiini keemiline valem on HO2CCH(NH2)CH(CH3)2. 

Valiini koodoniteks on GUU, GUC, GUA ja GUG. 

Valiini leidub kodujuustus, kalas, linnulihas, maapähklites, seesamiseemnetes ja läätses.
Roscoe Orman

**Roscoe Hunter Orman** (sündinud 11. juunil 1944 Bronxis New Yorgis) on Ameerika Ühendriikide näitleja.

## Välislingid
* Ametlik koduleht
*
Frank Oz

**Frank Oz** (kodanikunimega **Richard Frank Oznowicz**; sündinud 25. mail 1944 Herefordis) on Ameerika Ühendriikide nukunäitleja ja filmilavastaja.

## Välislingid
*
Hal Miller

**Harold Bernard "Hal" Miller** (25. august 1935 Harlem New York – 1. jaanuar 2017) oli Ameerika Ühendriikide näitleja.

## Viited

## Välislingid
*
Eric Jacobson

**Eric Jacobson** (sündinud 25. juulil 1970 Fort Worth'is Texases) on Ameerika Ühendriikide nukunäitleja.

## Välislingid
*
Steve Whitmire

**Steve** (õieti **Steven**) **Whitmire** (sündinud 24. septembril 1958 Atlantas) on Ameerika Ühendriikide nukunäitleja.

## Välislingid
*
Chris Diamantopoulos

**Chris** (õieti **Christopher**) **Diamantopoulos** (sündinud 9. mail 1975 Torontos) on Kanada näitleja ja koomik.

## Välislingid
*
Gary Sinise

**Gary Alan Sinise** (sündinud 17. märtsil 1955) on Ameerika Ühendriikide näitleja ja muusik.

Ta on võitnud näiteks Emmy ja Kuldgloobuse.

Eesti televaatajale on ta tuntud näiteks filmidest "Forrest Gump" (leitnant Dan Taylor), "Apollo 13" (Ken Mattingly), "Roheline miil" (Burt Hammersmith) ja seriaalist "" (detektiiv Mac Taylor).

Sinise abiellus näitlejanna Moira Harrisega 1981. aastal.  Tal diagnoositi rinnavähk 2018. aastal ja 2024. aasta seisuga on ta vähivaba. Neil on kolm last. 

Tema pojal McCanna "Mac" Anthony Sinise'il diagnoositi 2018. aastal kordoom , haruldane selgroovähk. Ta suri 5. jaanuaril 2024 ja maeti 23. jaanuaril 2024 katoliiklikul teenistusel. Mac oli muusik, kes oli töötanud oma isa heategevusfondis ja enne surma oli lõpetanud töö albumi " *Resurrection & Revival"* kallal . 

Sinise on praktiseeriv katoliiklane . Ta pöördus usku 24. detsembril 2010, järgides oma naist Moirat, kes oli üles kasvatatud katoliiklikus usus ja pöördus uuesti usku 2000. aastal. 

2003. aastal omistas Amherst College Sinisele humanitaarteaduste audoktori kraadi .  2008. aastal omistas California Stanislausi Riiklik Ülikool talle kaunite kunstide audoktori kraadi. 

Sinise on Chicago Cubsi ja Chicago Bearsi pühendunud fänn . Ta on ka ansambli Kansas fänn . 

Sinise vabariiklastele omased vaated on sisse kirjutatud Mac Taylori tegelaskujusse sarjas " CSI *: NY"* . Tayloril on oma kabinetis Reagani pilt ja üks tema kolleegidest tegi kunagi nalja kaheksatunnise Reagani dokumentaalfilmi kohta, mida ta ikka ja jälle vaatas. 

Hoolimata sellest, et Sinise oli eluaegne Vabariikliku Partei toetaja, keeldus ta Donald Trumpi toetamast või tema poolt hääletamast ei 2016. aasta presidendivalimistel [ *viide puudub* ] ega ka 2024. aasta valimistel ning kritiseeris Trumpi ka pärast seda, kui toonane kandidaat seadis kahtluse alla McCaini staatuse sõjakangelasena, kuna ta langes sõjavangiks 

## Välislingid
*
Tracy Morgan

**Tracy Jamal Morgan** (sündinud 10. novembril 1968 Bronxis NewYorgis) on Ameerika Ühendriikide koomik ja näitleja.

## Välislingid
*
Jim Henson

**James Maury Henson** (24. september 1936 – 16. mai 1990) oli Ameerika Ühendriikide nukunäitleja, animaator, leiutaja ja filmitegija, kes saavutas ülemaailmase tuntuse Muppetite loojana. Henson on tuntud ka kui filmide "The Dark Crystal" (1982) ja "Labürint" (1986) looja.

Henson kasvas üles Mississippis ja Marylandis ning hakkas nukke arendama keskkooliõpilasena. Marylandi Ülikooli esmakursuslasena lõi ta 1955–1961 aastatel eetrisse läinud telesaate "Sam and Friends" koostöös Jane Nebeliga, kellega ta paar aastat hiljem abiellus. Ta lõpetas ülikooli kraadiga kodumajanduses ning produtseeris seejärel Jane'iga kohvireklaame ja eksperimentaalfilme. 1958. aastal asutas ta koos Jane'iga firma Muppets Inc., millest sai hiljem The Jim Henson Company.

1969. aastal liitus Henson haridusliku lastesaatega "Sesame Street" (eetris 1969. aastast), aidates saate jaoks arendada Muppeti tegelasi. Ta osales oma loovtiimiga sketšisaate Saturday Night Live esimeses hooajas 1975. aastal ning produtseeris sellel ajal sketšisarja "The Muppet Show" (1976–1981). Ta sai kuulsaks tänu oma tegelastele, eriti tänu Konn Kermitile, Koer Rowlfile ja Erniele. Oma hilisemas elus asutas ta omanimelise fondi ja eriefektide firma Jim Henson's Creature Shop. Ta võitis kaks Emmyt oma töö eest sarjades "The StoryTeller" (1987–1988) ja "The Jim Henson Hour" (1989).

Henson suri New Yorgis 53-aastaselt toksilise šoki sündroomi tõttu, mille põhjustas *[[Streptococcus pyogenes]]*. Enne surma oli ta keset läbirääkimisi müüa oma firma Walt Disney Company'le, aga pärast tema surma kukkus tehing läbi. Ta teenis 1991. aastal postuumse tähe Hollywoodi kuulsuste alleel.

## Viited

## Kirjandus

* 

## Välislingid
*
Jim Florentine

**Jim** (õieti **James**) **Florentine** (sündinud 18. augustil 1964) on Ameerika Ühendriikide näitleja.

## Välislingid
* Ametlik koduleht
*
Steve Harvey

**Steve Harvey**, õieti **Broderick Stephen Harvey** (sündinud 17. jaanuaril 1957 Welchis Lääne-Virginias) on Ameerika Ühendriikide näitleja.

## Välislingid
* Ametlik koduleht
*
Frankie Muñiz

**Frankie Muñiz**, õieti **Francisco Muñiz IV** (sündinud 5. detsembril 1985 Ridgewoodis New Jerseys) on Ameerika Ühendriikide näitleja ja autorallisõitja.

## Välislingid
*
David Spade

**David Wayne Spade** (sündinud 22. juulil 1964 Birminghamis Michigani osariigis) on Ameerika Ühendriikide näitleja.

## Välislingid
* Ametlik koduleht
*
J. P. Manoux

**J. P. Manoux**, õieti **Jean-Paul Christophe Manoux** (sündinud 8. juunil 1969 Fresnos) on Ameerika Ühendriikide näitleja.

## Välislingid
* Ametlik koduleht
*
Jerry Nelson

**Jerry L. Nelson** (10. juuli 1934 – 23. august 2012) oli Ameerika Ühendriikide nukunäitleja.

## Välislingid
*
Richard Hunt

**Richard Hunt** (16. august 1951 New York – 7. jaanuar 1992 New York) oli Ameerika Ühendriikide nukunäitleja.

## Välislingid
*
Jessica Barth

**Jessica Barth** (sündinud 14. septembril 1978 San Mateos Californias) on Ameerika Ühendriikide näitleja. Ta on tuntud eelkõige rolli poolest filmides "Ted" (2012) ja "Ted 2" (2015), kus kehastas tegelast nimega Tami-Lynn.

Barth alustas oma karjääri teatri- ja televisiooninäitlejana, esinedes väiksemates rollides sarjades nagu "Kuidas ma kohtasin teie ema", "CSI" ja "Days of Our Lives". Ta on õppinud näitlemist Philadelphia teatrite koolis ning hiljem West Chesteri Ülikoolis, kus omandas kraadi kommunikatsioonis.

Lisaks näitlejatööle on Barth olnud aktiivne ka #MeToo liikumises, rääkides avalikult välja ahistamisjuhtumitest Hollywoodis ning toetades naiste õigusi meelelahutustööstuses.

## Välislingid
*
Robert Brian Wilson

**Robert Brian Wilson** (sündinud 8. märtsil 1962 Cerritoses Californias) on Ameerika Ühendriikide näitleja.

## Välislingid
*
Debra Messing

**Debra Lynn Messing** (sündinud 15. augustil 1968 Brooklynis New Yorgis) on Ameerika Ühendriikide näitleja.

## Välislingid
* 
* 
*
Larry David

**Larry** (õieti **Lawrence Gene**) **David**  (sündinud 2. juulil 1947 New Yorgis) on Ameerika Ühendriikide näitleja ja produtsent. Ta on üks sarja "Seinfeld" autoritest.

## Välislingid
*
Eddie Griffin

**Edward Rubin Griffin** (sündinud 15. juulil 1968 Kansas Citys) on Ameerika Ühendriikide koomik ja näitleja.

## Välislingid
* Ametlik koduleht
*
Caroll Spinney

**Caroll Edwin Spinney** (26. detsember 1933 Waltham Massachusetts – 8. detsember 2019 Woodstock, Connecticut) oli Ameerika Ühendriikide näitleja.

## Välislingid
* Ametlik koduleht
*
Matt Vogel (nukunäitleja)

**Matthew J.** "**Matt**" **Vogel II** (sündinud 6. oktoobril 1970 Kansas Citys) on Ameerika Ühendriikide näitleja.

## Välislingid
*
Annette Kerr

**Annette Demers-Kerr** (sünninimi **Catherine Annette Kerr Peacock**; 2. juuli 1920 Elderslie, Renfrewshire, Šotimaa – 23. september 2013 Hillingdon, London) oli inglise näitleja.

Lapsena kolis ta koos perekonnaga Šotimaalt Inglismaale Hertfordshire'i krahvkonda, kus tema isa töötas füsioterapeudina. Hiljem õppis ta näitlemist Londonis.

## Välislingid
*
Kevin Clash

**Kevin Jeffrey Clash** (sündinud 17. septembril 1960) on Ameerika Ühendriikide nukunäitleja.

## Välislingid
*
Patrick Warburton

**Patrick John Warburton** (sündinud 14. novembril 1964 New Jerseys Patersonis) on Ameerika Ühendriikide näitleja.

## Välislingid
*
Tom Kenny

**Thomas James Kenny** (sündinud 13. juulil 1962 Syracuse'is) on Ameerika Ühendriikide näitleja, koomik ja häälenäitleja. Teda tuntakse eelkõige kui populaarse animasarja "Käsna-Kalle Kantpüks" nimitegelase hääle esitajat.

Kenny on andnud oma hääle paljudele teistele animategelastele, sealhulgas animafilmide "The Powerpuff Girls", "Adventure Time", "Futurama", "Rocko seiklused" ja "Jääaeg" kõrvaltegelastele. 

Näitlemist alustas ta püstijalakoomikuna 1980. aastatel ning on hiljem edukalt mänginud nii telesarjades, filmides kui ka teatrilavastustes. Kenny on võitnud mitmeid auhindu, sealhulgas Annie auhinna parima häälenäitleja kategoorias.

Ta on abielus häälenäitleja Jill Talleyga, kellega koos on ta töötanud mitmes filmiprojektis, sealhulgas "Käsna-Kalle Kantpüksis", kus Talley kehastab tegelast Karenit, Planktoni arvutinaist.

## Välislingid
*
Tartu Noortevolikogu

**Tartu Noortevolikogu (TNV)** on 2005. aastal asutatud noorte esindusorgan, mis esindab Tartu noorte huve linna tasandil, pakub liikmetele pidevat arengut ja aitab ellu viia Tartu noorte häid mõtteid.

Noortevolikogu koosneb esinduskogust ja tegevkogust.

Tartu Noortevolikogu esinduskogu eesmärk on täita Noorsootöö seaduse §9 tulenevaid kohustusi, milleks on arutada linna pädevusse kuuluvaid noori puudutavaid küsimusi ning teha nende kohta ettepanekuid linnavolikogule ja linnavalitsusele, lähtudes noorte vajadustest ja huvidest. Esinduskogu on Tartu linnavolikogule ja -valitsusele nõu andev organ noori puuduavatel teemadel.

Tegevkogu on tugistruktuuriks Esinduskogule ning TNV projektide loojateks ja elluviijateks. Mitme aasta jooksul on korraldatud simulatsioone, debatte, mälumänge, ümarlaudu, konverentse ja muid üritusi. Tegevkogu aruteluüritustel selgitatase välja teemasid ja probleeme, mille kallal esinduskogu peaks tööle hakkama.

## Väärtused
Tartu Noortevolikogu väärtused on järgmised:
*kodanikuharidus, julgus ja ettevõtlikkus – teadmised, tahe ja julgus muuta oma kodukohta paremaks;
*eeskujulikkus – võtta vastutus noorte liidripotentsiaali täitmisel;
*jätkusuutlikkus ja areng – tagame organisatsiooni püsivuse läbi erinevate põlvkondade;
*avatus ja läbipaistvus – oleme avatud kõigile uutele mõtetele ning tegutseme läbipaistvalt;
*kaasatus – kuna tegeleme Tartu noortega, siis kaasame Tartu noori;
*loovus ja innovaatilisus – leiame uuenduslikke lahendusi kestvatele probleemidele, kui nende ennetamine ei õnnestu.

## Tunnustus
* 2008 ja 2009 valiti Tartu Noortevolikogu linna parimaks noorteorganisatsiooniks.
* 2009 aastal nimetati TNV projekt "Varivalimised" aasta parimaks noorte omaalgatuseks.
* 2009. aasta kohalike valimiste eel tunnustas Eesti Mittetulundusühingute ja Sihtasutuste Liit Noortevolikogu vabaühenduste aktiivsuse kategoorias.
* 2010. aastal valiti Tartu Noortevolikogu koostööprojekt "Noored teevad head 2010" Tartu linna noorsootöö parimate tunnustusüritusel aasta kõige laste- ja noortesõbralikumaks teoks.
* 2011. aastal oli "Varivalimised 2011″ nominent aasta noorte omaalgatuse kategoorias.

## Viited

## Välislingid
* Tartu Noortevolikogu ajaveeb
* "Tartu Mudel Euroopa Parlamenti", Youtube
* Tartu Linnavolikogu simulatsioon, Youtube
* "Tartu noortevolikogu sai uued juhid" Postimees, 17. mai 2009
* "Tartu Noortevolikogu matkis linnaisade tööd" ALO TV, 15. aprill 2012
Jaleel White

**Jaleel Ahmad White** (sündinud 27. novembril 1976 Pasadenas) on Ameerika Ühendriikide näitleja.

## Välislingid
* Ametlik koduleht
*
Michael Clarke Duncan

**Michael Clarke Duncan** (10. detsember 1957 – 3. september 2012) oli Ameerika Ühendriikide näitleja.

Ta on Eesti televaatajatele tuntud filmidest "Roheline miil", "Üheksa jardi", "Skorpionikuningas" ja "Ahvide planeet". Samuti esines ta seriaali "Tuvikesed" esimeses osas. Seriaalis "Leidja" mängis ta 2012. aastal 13 osas Leo Knoxi.

Ta oli taimetoitlane.

## Osaline filmograafia

## Viited

## Välislingid
*
Raigo Jahu

**Raigo Jahu** (sündinud 21. augustil 1987) on eesti poliitik, Sotsiaaldemokraatliku Erakonna noorteorganisatsiooni Noored Sotsiaaldemokraadid endine juhatuse liige.

Jahu on õppinud Tartu Ülikoolis majandust. 2010. aastal kaitses ta bakalaureusetöö teemal "Euroopa Liidu struktuurivahendite kasutamine Eesti ettevõtete jätkusuutlikuks rahvusvahelistumiseks" (juhendaja Diana Eerma).

Ta on Sotsiaaldemokraatliku Erakonna aukohtu liige ning esindab Tartu Noortevolikogus sotsiaaldemokraate. Jahu on ka Eesti Noorteühenduste Liidu revisjonikomisjoni liige. Raigo Jahu kandideeris 2009. aastal kohalike omavalitsuste valimistel Võru linnas.

## Viited

## Välislingid
* "Tartu noorsotsid: sotsid teevad Tallinnas seda, mida teised ei julge!" Noorte Sotsiaaldemokraatide Tartu klubi pressiteade/Postimees, 12.01.2010
Sihtasutus Unitas

**Sihtasutus Unitas** oli aastatel 2008–2017 tegutsenud sihtasutus Eestis, mille eesmärk oli totalitaarsete režiimide ja ideoloogiate inimvaenulikkuse teadvustamine ning nende kuritegude rahvusvahelise hukkamõistmise taotlemine. 

Selle asutasid 2008. aastal Tallinnas Mart Laar, Meelis Niinepuu ja Damian von Stauffenberg. 2017. aastal ühines Sihtasutus Unitas Eesti Mälu Instituudiga uueks sihtasutuseks, mis ühendab inimvaenulike režiimide ja ideoloogiate alase akadeemilise uurimistöö (Eesti Mälu Instituudi senine pädevus) ja teavitustöö (Sihtasutuse Unitas senine pädevus). Ühinenud sihtasutus jätkab Eesti Mälu Instituudi nime ning mõlema sihtasutuse senise tegevusega.

Sihtasutus kuulus Euroopa Mälu ja Süüme Koostöökogu asutajaliikmete hulka.

## Programmid ja tegevus
Aastatel 2008–2017 keskendus sihtasutus:  

1) Haridus- ja teavitustööle (õpetajate, noorsootöötajate ja noorte koolitamine; lähiajaloo ja inimõiguste alaste teabe- ning õppematerjalide ja –meetodite arendamine; noortele suunatud ajaloo- ja inimõiguste õppeprogrammide läbiviimine; konverentside ja avalike arutelude korraldamine; valdkondliku uurimis- ja teadustöö toetamine stipendiumite maksmise kaudu üliõpilastele ja teadlastele).

2) Rahvusvaheliste koostöövõrgustike tugevdamisele (sihtasutus kuulus võrgustikesse ja tegi koostööd võrgustikega, mis ühendavad avaliku ja erasektori organisatsioone Euroopas; edendas õpetajate, ajaloolaste, avaliku ja erasektori organisatsioonide vahelist koostööd Läänemere piirkonnas; tegi koostööd USA ja Kanada organisatsioonide ja akadeemiliste institutsioonidega).

3) Mälestusürituste korraldamisele (sihtasutus korraldas holokausti, märtsiküüditamise, juuniküüditamise ning kommunismi ja natsismi ohvrite mälestamisele pühendatud avalikke üritusi ja avalikku teavitust).

## Finantseerimine
Valdav enamus sihtasutuse rahastusest tuli riiklikest ja Euroopa Liidu fondidest; väikese osa finantsidest moodustas erakapital.

## Viited

## Välislingid
* Sihtasutuse ametlik koduleht
* Algatus Kogu Me Lugu
Arnold von Husen (noorem)

**Arnold von Husen** (17. märts/27. märts 1665 Tallinn Rootsi kuningriik – 25. märts/5. aprill 1734 Tallinn Tallinna kubermang Venemaa keisririik) oli Eestimaa vaimulik.

Ta õppis aastani 1682 Tallinna gümnaasiumis. Edasi õppis ta (immatrikuleeriti 10. oktoobril 1682) Rostocki ülikoolis ja (suvest 1683) Leipzigi ülikoolis, kus ta sai ka 27. jaanuaril 1687 magistriks. Ordineeriti oktoobris 1692 kirikuõpetajaks.

Ta oli aastatel 1690–1692 Koeru Maarja-Magdaleena koguduses pastori abiline, aastatel 1692–1694 oli ta samas koguduses adjunktõpetajaks. Aastatel 1694–1696 oli ta Viru-Nigula koguduse pastor, aastatel 1697–1710 oli ta tagasi (kutsuti 27. mail 1696, introdutseeriti mais 1697) Koerus, kuid nüüd juba pastorina. 

Aastatel 1710–1721 oli ta (kutsuti oktoobris 1710) Tallinna Niguliste koguduse õpetaja. Aastatel 1721–1733 oli ta (kutsuti 18. märtsil 1720, võttis kutse vastu 27. jaanuaril 1721) Tallinna Oleviste koguduse pastor ja Tallinna superintendent. Aastal 1733 jäi ta emerituuri.

Ta kirjutas pühendusluuletuse (trükitud 5. mail 1685 Leipzigis) Antonius Güldenstädtile (õpingukaaslasele; hilisemale Salasmuiža, Katlakalnsi ja Olaine ning Riia Jaani kiriku koguduse õpetajale). Ta kuulus koos Eberhard Gutsleffi, Johannes Schoppiuse, Joachim Salemanni ja Johann Zimmermanniga aastal 1705 moodustatud eestikeelse Uue Testamendi tõlkekomisjoni. Vaadetelt oli ta ortodoksne luterlane, ei soovinud ta kasutusele võtta aastal 1722 trükitud Eberhard Gutsleffi uut, pietistlikku lauluraamatut.

## Viited

## Välislingid
*
## Kirjandus
*Kõiv, Lea: Arnold von Husen, tema pärijad ja Vene tn 17. Keskaegsest kaupmehemajast muuseumiks. Tallinna Linnamuuseum 80, 2017, S. 51-57
Alaniin

**Alaniin** (lühend **Ala** või **A**) on üks kahekümnest α-aminohappest. Alaniini keemiline valem on CH3CH(NH2)COOH. 

Alaniini koodoniteks on GCU, GCC, GCA ja GCG. 

Alaniini molekul on mittepolaarne.
Johann Zimmermann

**Johann Zimmermann** (1663 Kuressaare – 3. september 1710 Tallinn) oli Eesti vaimulik.

Ta õppis aastast 1669 Kuressaare koolis ja aastast 1678 Riia lütseumis. Aastatel 1680–1685 õppis ta (immatrikuleeriti 4. detsembril 1680) Kieli ülikoolis.

Ta oli aastatel 1688–1695 (kutsuti 28. märtsil 1688, introdutseeriti 17. juunil 1688) Hanila Pauluse koguduse adjunktõpetaja, aastatel 1695–1696 oli ta sama koguduse õpetaja. Aastatel 1696–1710 oli ta Tallinna Toompea Kaarli koguduse pastor.

Alates temast tegutsesid soome ja eesti kogudused eraldi ning eesti kogudusele ehitati oma pastoraat. Aastal 1704 vangistasid venelased Zimmermanni koos abikaasaga, kuid vabastasid nad peagi.

Zimmermann võttis osa (aastast 1704, koos Eberhard Gutsleffi, Arnold von Huseni, Johannes Schoppiuse ja Joachim Salemanniga) Uue Testamendi tõlketegevusest. Samuti aastal 1699 ilmunud kirikuagendaga *Kässi-Ramat...*. Teda on nimetatud ka seoses piiskop Jacob Langi juhtimisel toimetatud lauluraamatu revideerimisega.

## Isiklikku
Tema abikaasa Christina Elisabethi isa Johann Bärner oli Hanila Pauluse koguduse õpetaja.

## Viited
Zwevegem

**Zwevegem** on hollandikeelne vald Belgias Flandria piirkonnas Lääne-Flandria provintsis Kortrijki haldusringkonnas.

Zwevegemi pindala on 63,24 km². Seal elas 1. jaanuari 2019 seisuga 24 656 inimest, mis tegi rahvastiku keskmiseks tiheduseks 383 in/km².

Valla peamised vaatamisväärsused on kolm tuuleveskit, Stenen molen, Mortiers molen ja molen ter Claere, mis ehitati vastavalt 1798, 1794 ja 1854.

## Asulad

Zwevegem jaguneb järgmisteks osavaldadeks, asulateks ja piirkondadeks:

## Sõpruslinnad
*  – Lorsch (1973, Hesseni liidumaal)
*  – Le Coteau (1966, Loire'i departemangus)


Pilt:Zwevegem - Milanenkapel.jpg|Zwevegem
Pilt:Zwevegem-Knokke - Village 1.jpg|Zwevegem-Knokke
Pilt:Zwevegem - Sint-Amanduskerk 2.jpg|Zwevegem
Pilt:Sint-Denijs - Pastorie 1.jpg|Sint-Denijs
Pilt:Moen - Sint-Eligiuskerk 1.jpg|Moen
Pilt:Heestert - Onze-Lieve-Vrouw Hemelvaartkerk 2.jpg|Heestert
Pilt:Otegem - Sint-Amandus en Sint-Annakerk 1.jpg|Otegem


## Viited

## Välislingid

* Koduleht (hollandi keeles)
Zedelgem

**Zedelgem** on hollandikeelne vald Belgias Flandria piirkonnas Lääne-Flandria provintsis Brugge haldusringkonnas.

Valla pindala on 60,34 km². 1. jaanuaril 2012 elas vallas 22 320 inimest, mis tegi rahvastiku keskmiseks tiheduseks 370 in/km².

Zedelgemi läbib kohaliku tähtsusega Kortrijki–Brugge raudtee.

Vanimad kirjalikud ülestähendused asula kohta pärinevad aastast 1089.

Teise maailmasõja lõpus rajasid liitlased Zedelgemi vangilaagri, kus hoiti 60 000 Saksa sõdurit. Pärast sõda vangilaager likvideeriti, kuid tänapäevani on selle asukoht sõjaväe käsutuses.

## Asulad

Zedelgem jaguneb järgmisteks osavaldadeks, asulateks ja piirkondadeks:


Aartrijke - Sint-Andreaskerk 2.jpg|Aartrijke
Station Zedelgem - Foto 2 (2010).png|Zedelgem
Aartrijke - Brouwerij De Leeuw - België.jpg|Aartrijke
Veldegem - Onze-Lieve-Vrouwekerk 2.jpg|Veldegem
Loppem - Sint-Martinuskerk 1.jpg|Loppem
Loppem-Priorij O.L.V. van Bethanië.JPG|Loppem
Loppem kasteel 03.jpg|Loppemi loss
De Leeuw - Sint-Eligiuskerk 2.jpg|De Leeuw


## Viited

## Välislingid

* Koduleht (hollandi keeles)
* Paroisses de Zedelgem
Johannes Schoppius

**Johannes Schoppius** (1652 Tallinn – 1710) oli Eesti vaimulik.

Ta õppis 1671. aastani Tallinna gümnaasiumis ja siis (immatrikuleeriti 16. augustil 1672) Giesseni ülikoolis.

Ta oli aastatel 1679–1680 Kosemkina koguduse abiõpetaja ja 1680–1690 sama koguduse õpetaja, lisaks oli ta 1685. aastast praost ja 1688. aastast Narva konsistooriumi assessor. 1680–1710 oli ta (kutsuti 8. märtsil 1690) Järva-Peetri Püha Peetruse koguduse õpetaja. Lisaks oli ta aastatel 1692–1710 veel (sai 21. jaanuaril 1692) Järva praostkonna praost.

1690. aastatest töötas koos Joachim Salemanni ja Eberhard Gutsleffiga uue põhjaeestikeelse piibli tõlke kallal, Pauckeri andmetel töötas ta tallinnamurdelise Uue Testamendi tõlke kallal. 14. detsembril 1706 esitas ta Uue Testamendi käsikirja Eestimaa konsistooriumile ja palus nõusolekut selle trükkimiseks. Seejärel oli ta koos veel nelja vaimulikuga piiblitõlke revideerimiskomisjonis. Ta oli ka 1699. aastal ilmunud Rootsi 1693. aasta kirikukorralduse tõlke "Kässi-Ramat ..." üks korrektoreid.

## Viited